Genealogia Iesu
Genealogia Iesu in Novo Testamento Bibliorum forma stemmatis plerumque patrum duabus in tabulis traditur. Utraque originem Iesu ex populo Israël a Deo delecto demonstrare vult. Disputatur, an indices ab auctoribus evangeliorum (evangelii secundum Matthaeum Lucaeque) ipsis conscripti an ex traditione recepti sint. In iconographia Christiana imprimis medii aevi, imago genealogiae Christi radix Iesse appellatur.